TRUBB พุ่งเฉียด 14% หลังผุดบ.ย่อยใหม่ ลุยผลิตถุงมือยาง เพิ่มมูลค่าธุรกิจน้ำยาง
TRUBB พุ่งเฉียด 14% หลังผุดบ.ย่อยใหม่ ลุยผลิตถุงมือยาง เพิ่มมูลค่าธุรกิจน้ำยาง ล่าสุดอยู่ที่ 1.90 บาท บวก 0.23 บาท หรือ 13.77% มูลค่าซื้อขาย 63.82 ล้านบาท
TRUBB พุ่งเฉียด 14% หลังผุดบ.ย่อยใหม่ ลุยผลิตถุงมือยาง เพิ่มมูลค่าธุรกิจน้ำยาง ล่าสุดอยู่ที่ 1.90 บาท บวก 0.23 บาท หรือ 13.77% มูลค่าซื้อขาย 63.82 ล้านบาท
11 ม.ค. 2564

ผู้สื่อข่าวรายงานว่า ราคาหุ้น บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ล่าสุด ณ เวลา 15.46 น. อยู่ที่ 1.90 บาท บวก 0.23 บาท หรือ 13.77% สูงสุดที่ 1.94 บาท ต่ำสุดที่ 1.69 บาท ด้วยมูลค่าซื้อขาย 63.82 ล้านบาท

ทั้งนี้ เมื่อวันที่ 8 ม.ค.2564 TRUBB แจ้งว่าบริษัทได้จดทะเบียนจัดตั้งบริษัทย่อยใหม่ ภายใต้ชื่อ บริษัท ไทยรับเบอร์โกลฟส์ จำกัด เพื่อผลิตถุงมือยาง ประเภทที่ใช้ในทางการแพทย์และเอนกประสงค์ รองรับการขายในประเทศและส่งออกต่างประเทศ มีทุนจดทะเบียนเริ่มต้น 1 ล้านบาท โดยบริษัทถือหุ้น 99.97%
ทั้งนี้ การลงทุนดังกล่าวเนื่องจากเห็นถึงความต้องการสินค้าเพิ่มมากขึ้น จากสถานการณ์โรคระบาดไวรัสโควิด-19 และความตระหนักและการให้ความสำคัญด้านสาธารณสุขของประชาชนมีมากขึ้น รวมถึงโอกาสการเติบโตของธุรกิจจากการจำหน่ายสินค้าให้แก่ลูกค้าในต่างประเทศ อีกทั้งวัตถุดิบที่ใช้ในการผลิตเป็นวัตถุดิบที่จัดหาได้จาก TRUBB ซึ่งเป็นการเพิ่มมูลค่าในกับวงจรธุรกิจน้ำยางของ TRUBB เป็นอย่างมากอีกด้วย